Korat

Korat— gümüşü uclarla mavi-boz rəngdə, qısa tüklü, kiçikdən orta ölçüyə qədər bədən quruluşuna və az miqdarda bədən yağına malik olan evpişiyicinsi.
Korat pişiyi təbii bir cinsdir və əsrlər boyu sabit görünüşünü qoruyub saxlamış nadir pişik növlərindən biridir.TaylandınPhimayşəhərindən mənşələnən bu cins, adını yerləşdiyi Nakxonratçasima vilayətindən alır və Taylandda Si-savat kimi tanınır. Korat pişikləri ənənəvi olaraq uğur gətirən "xoşbəxtlik pişiyi" sayılır və adətən yeni evlənənlərə və ya hörmətli şəxslərə cüt-cüt hədiyyə edilirdi.
Korat pişiyinə ilk ehtimal olunan istinadAyuttxayapadşahlığı dövrünə (1351–1767-ci illər) aid "Pişiklərin kitabı" adlı poema kolleksiyasında tapılmışdır. Bu kitabda Korat pişiyinin təsvirləri yer alsa da, onların hansı cins olduğunu dəqiq müəyyən etmək çətindir. Korat pişikləri XIX əsrin sonlarındaBöyük BritaniyadaMavi Siam pişiyi adı ilə tanıdıldı, lakin bu cins Siam pişikləri ilə qarışdırıldığı üçün uzun müddət diqqətdən kənarda qaldı.ABŞ-də isə ilk dəfə 1950-ci illərdə ortaya çıxdı və 1966-cı ildə çempionat statusuna daxil edildi.
Korat pişiyinin qeyri-adi rəngi gümüşü ucları olan parlaq mavi rəngdir.Taylandlılarbu rəngi "yağış buludu boz" və parıltısını "dəniz köpüyü" kimi təsvir edirlər. Onun qısa və tək qatlı tükləri kökündə açıq gümüşü mavi, ortasında dərin mavi, uclarında isə gümüş rəngdədir. Gözləri böyük və peridot yaşılıdır, lakin balalarda gözlər kəhrəba və ya qızıl-yaşıl rənglərdə ola bilər. Göz rəngi iki-dörd yaş arasında tam formalaşır. Korat pişikləri ümumiyyətlə 23–33 sm arasında bir hündürlüyə malikdir. Onlar orta ölçülü pişiklər hesab olunur və 2,7–4,5 kq arasında dəyişən çəkiləri ilə seçilirlər. Dişi Koratlar adətən erkəklərdən bir qədər kiçik və yüngül olur. Əzələli və çevik bədən quruluşları onların həm güclü, həm də zərif hərəkət etmələrini təmin edir.
Korat pişikləri enerjili, oynaq və sadiq yoldaşlardır. İnsanlarla yaxın ünsiyyəti sevir və tək qalmağa dözümsüzlük göstərirlər. Onlar yüksək intellektə malikdirlər və mühitlərini araşdırmaqdan zövq alırlar. Hərəkətliliyi və çevikliyi ilə tanınan Koratlar yüksək yerlərə tullanmağı sevirlər və ətrafdakı əşyalara zərər vermədən hərəkət edə bilirlər.
Korat pişikləri ümumiyyətlə sağlam cinslərdən hesab olunur. Bununla belə, bəzi genetik xəstəliklərə, xüsusən GM1 Qangliozidozu adlanan nevroloji xəstəliyə meyilli ola bilərlər. Bu xəstəlik beta-qalaktosidaz fermentinin çatışmazlığı nəticəsində yaranır və sinir sisteminə zərər verərək görmə itkisi, yeriş çətinliyi, tarazlıq itkisi, baş titrəmələri, halsızlıq və çəki itkisi kimi simptomlarla özünü göstərir. Bu xəstəlik adətən 2–3 aylıq pişiklərdə başlayır və təxminən 1 yaşında ölümlə nəticələnir. Məsuliyyətli yetişdiricilər bu xəstəlik üçün testlər aparmalı və sağlam nəsillər yetişdirməlidirlər.
Korat pişikləri diş xəstəliklərinə də meyilli ola bilər. Diş çürükləri, diş əti iltihabı və periodontitis kimi problemlər onların sağlamlığına ciddi təsir göstərə bilər. Bunun qarşısını almaq üçün dişlərin müntəzəm fırçalanması, pişiklər üçün xüsusi diş fırçası və diş pastası istifadəsi, eləcə də müntəzəm veterinar yoxlamaları vacibdir. Korat pişiklərinin orta ömrü 10–15 il arasında dəyişir, lakin düzgün qulluq və sağlam qidalanma ilə bu müddət daha da uzadıla bilər.